Тэхналогія прыгатавання традыцыйных страў мае яркую лакальную спецыфіку і з’яўляецца часткай традыцыйнай культуры в. Адэльск, а таксама спецыфічным культурным брэндам Гродзенскага раёна. Дадзены элемент нематэрыяльнай спадчыны выкарыстоўваецца ў штодзённым жыцці і таму мае ўтылітарную функцыю.Таксама традыцыйныя стравы ўжываюцца падчас розных свят: капытцы, цымас, бігас – на Вялікдзень, Запусты, Звеставанне і інш.; на Каляды (посную куццю) – ламанцы. Тэхналогія прыгатавання страў прадстаўнікамі мясцовай абшчыны выхоўвае ў больш малодшага пакалення павагу і любоў да чалавечай працы і да яе вынікаў